Document ID: 32010D0791

KOMISSION PÄÄTÖS,
annettu 20 päivänä joulukuuta 2010,
neuvoston asetuksen (EY) N:o 1234/2007 liitteessä XII olevan III kohdan 1 alakohdan toisessa alakohdassa tarkoitettujen tuotteiden luettelosta
(uudelleenlaadittu)
(tiedoksiannettu numerolla K(2010) 8434)
(2010/791/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1), ja erityisesti sen 121 artiklan b alakohdan i alakohdan yhdessä sen 4 artiklan kanssa,
sekä katsoo seuraavaa:
(1)
Neuvoston asetuksen (ETY) N:o 1898/87 3 artiklan 1 kohdan toisessa alakohdassa tarkoitettujen tuotteiden luettelosta 28 päivänä lokakuuta 1988 tehtyä komission päätöstä 88/566/ETY (2) on muutettu merkittävästi (3). Koska siihen aiotaan tehdä uusia muutoksia, se olisi selkeyden vuoksi laadittava uudelleen.
(2)
Asetuksen (EY) N:o 1234/2007 mukaan periaatteena on, että maidon ja maitotuotteiden nimikkeitä ei voida käyttää muiden kuin sen liitteessä XII olevassa II kohdassa lueteltujen tuotteiden osalta. Tätä periaatetta ei kuitenkaan poikkeuksellisesti sovelleta sellaisten tuotteiden kuvaukseen, joiden tarkka ominaisuus tunnetaan perinteisen käytön vuoksi ja/tai jos nimikkeitä käytetään selvästi kuvaamaan tuotteen ominaisuutta.
(3)
Jäsenvaltioiden on annettava komissiolle tiedoksi ohjeellinen luettelo tuotteista, joita ne pitävät mainitun poikkeuksen perusteiden mukaisina. On tarpeen laatia luettelo mainituista tuotteista jäsenvaltioiden tiedoksi antamien ohjeellisten luetteloiden perusteella. Kyseisessä luettelossa on syytä luetella kyseisten tuotteiden nimikkeet unionin eri kielillä kyseisten nimikkeiden käyttöön saattamiseksi kaikissa jäsenvaltioissa, kun nimikkeissä noudatetaan myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20 päivänä maaliskuuta 2000 annetun Euroopan parlamentin ja neuvoston direktiivin 2000/13/EY (4) säännöksiä.
(4)
Kyseistä luetteloa voidaan täydentää asetuksen (EY) N:o 1234/2007 121 artiklan b alakohdan i alakohdan mukaisesti.
(5)
Vuosina 2004 ja 2007 tapahtuneiden Euroopan unioniin liittymisten jälkeen jotkin uusista jäsenvaltioista ovat toimittaneet luetteloja tuotteista, joita ne pitävät omilla alueillaan mainitun poikkeuksen perusteiden mukaisina. Tämän päätöksen liitettä I olisi sen vuoksi täydennettävä uusien jäsenvaltioiden tuotteiden, joihin sovelletaan tätä poikkeusta, nimikkeillä asianomaisen jäsenvaltion kielellä.
(6)
Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Unionin alueella asetuksen (EY) N:o 1234/2007 liitteessä XII olevan III kohdan 1 alakohdan toisessa alakohdassa tarkoitettuja tuotteita vastaavat tuotteet luetellaan tämän päätöksen liitteessä I.
2 artikla
Kumotaan päätös 88/566/ETY.
Viittauksia kumottuun päätökseen pidetään viittauksina tähän päätökseen liitteessä III olevan vastaavuustaulukon mukaisesti.
3 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä joulukuuta 2010.

Labels: 3
17